**Obrazloženje rebalansa financijskog plana**

**Instituta za javne financije (IJF) za 2024.**

**Uvod**

Prijedlog financijskog plana IJF-a za 2024. s projekcijama za 2025. i 2026. usvojen je na sjednici Upravnog vijeća održanoj 19. prosinca 2023. (nakon konsolidacije planova svih proračunskih korisnika u državnom proračunu). Kako se financijski planovi proračunskih korisnika donose i izvršavaju po gotovinskom načelu, tri su razloga utjecala na potrebu izrade rebalansa:

1. Neposredno po usvajanju financijskog plana IJF-a, Upravno vijeće IJF-a dalo je suglasnost za sklapanje Ugovora o programskom financiranju IJF-a u razdoblju 2024 – 2027. (programski ugovor) s Ministarstvom znanosti i obrazovanja (MZO). Programskim ugovorom definirana su tri strateška i sedam posebnih ciljeva koje IJF planira ostvariti u četverogodišnjem razdoblju te pokazatelji kojima će se pratiti ostvarenje istih. Programskom ugovoru su priloženi detaljno opisani planovi provedbenih i razvojnih aktivnosti IJF-a uključujući i planove napredovanja i zapošljavanja novih znanstvenika u IJF-u te financijski plan koji sadrži prihode i rashode po godinama, komponentama, aktivnostima i izvorima financiranja. U skladu s potpisanim programskim ugovorom, rebalansom se planiraju rashodi u iznosu od 97.500 € za novu proračunsku aktivnost a622151 – programsko financiranje javnih instituta – iz evidencijskih prihoda, a koja će se financirati iz vlastitih izvora (izvor 31).
2. Koncem prosinca 2023., primljena je prva rata za financiranje četverogodišnjeg projekta „Post-pandemic resilient communities: is the informal economy a reservoir for the next generation of digitalized and green businesses in the Global South (PRESILIENT)“ u iznosu od 143.522 €. Projekt se financira iz fonda EU - HORIZON MSCA 2021 (Maria Sclodowska Curie Academia Doctoral Networks – Industrial Doctorates) ukupne vrijednosti 232.632 €. Osim IJF-a, u projektu sudjeluje 14 partnera iz Europe (od kojih je 7 neakademskih) i 15 povezanih partnera iz Afrike, Azije i Pacifičkih zemalja te Latinske Amerike koje su posvećene pružanju međuregionalne obuke o sivoj ekonomiji zemalja „juga“, a svima njima je cilj izmjeriti, utvrditi i pronaći održive alternative sivoj ekonomiji. Projekt traje ukupno 48 mjeseci (ožujak 2023. do veljače 2027).
3. U svibnju 2024. s Hrvatskom zakladom za znanost (HRZZ) potpisana su dva ugovora o dodjeli sredstava po natječaju „Program mobilnosti – odlazna mobilnost viših asistenata“ ukupne vrijednosti 96.000 €. Slijedom toga, višim asistenticama dr.sc. Simoni Prijaković i dr.sc. Martini Pezer odobreni su plaćeni dopusti radi poslijedoktorskog znanstvenog usavršavanja u inozemstvu u trajanju od godinu dana. Na Ekonomsko-poslovnom fakultetu Sveučilišta u Mariboru od 15. svibnja 2024. do 14. svibnja 2025. boravit će Simona Prijaković, a Martina Pezer će boravit na Institute of Socio-Economic Research, Esch-sur-Alzette, u Luxembourgu od 18. studenoga 2024. do 17. studenoga 2025.

**Obrazloženje općeg dijela rebalansa financijskog plana IJF-a**

Ukupni prihodi IJF-a u 2024. godini ovim se rebalansom planiraju se u iznosu 2.039.870 €, što predstavlja rast od 10,6% u odnosu na usvojeni financijski plan od 19. prosinca 2023.

Ukupni rashodi planiraju se u iznosu 2.100.995 € (rast za 7,3%), a čine ih rashodi poslovanja u iznosu 2.067.995 € (rast 7,4%) i rashodi za nabavu nefinancijske imovine u iznosu 33.000 €. Razliku između tekućih prihoda i rashoda – manjak u iznosu 61.125 € pokrit će se iz prenesenih neutrošenih sredstava koncem 2023. u iznosu 816.528 €, dok se iznos od 755.403 € planira prenijeti u 2025. godinu.

**Obrazloženje posebnog dijela rebalansa financijskog plana IJF-a**

Za potrebe obrazloženja rebalansa posebnog dijela financijskog plana IJF-a za 2024., priložena je i detaljna tablica koja sadrži podatke iz financijskog plana s prihodima i primicima te rashodima i izdacima IJF-a za 2024. koji su usvojeni u prosincu 2023. (prvi stupac). U plavim stupcima su usvojene planirane vrijednosti za 2024., dok su u bijelim stupcima unutar tablice prikazane nove vrijednosti (rebalans) financijskog plana i to na aktivnostima i izvorima koja bilježe promjene, a to su: a622151 – programsko financiranje javnih instituta – iz evidencijskih prihoda za izvor 31-vlastiti prihodi, te za aktivnost a622153 – samostalna djelatnost javnih instituta iz evidencijskih prihoda i to za izvore: 31-vlastiti prihodi, 52-ostale pomoći (sredstva HRZZ-a) i za izvor 51-pomoći EU. Svi podaci iskazani su na razini skupine (druga razina računskog plana).

U krajnjem desnom stupcu navedene su ukupne vrijednosti rebalansa financijskog plana IJF-a za 2024. godinu po skupinama prihoda i rashoda, te ukupni iznosi prihoda i rashoda, kao i donosa i prijenosa neutrošenih sredstava početkom i krajem godine. Podsjetimo da su svi javni instituti, Zakonom o izvršenju državnog proračuna za 2024. izuzeti od uplate neutrošenih vlastitih i drugih prihoda u proračun, no dužni su iste uključiti u svoje planove, a o utrošku svih vlastitih i drugih prihoda (od tzv. evidencijskih prihoda) mjesečno izvještavati putem tzv. evidencijskih naloga. U ovom rebalansu financijskog plana IJF-a neutrošeni iznosi po svim izvorima navode se kao „donos“ odnosno „odnos“ sredstava iz prethodnog u iduće razdoblje. U tablici su crvenom bojom označeni iznosi neutrošenih sredstava koncem 2023. po izvorima financiranja uz pozitivan predznak, a planirane neutrošene vrijednosti za prijenos u 2025. označene uz negativan predznak. U žutom polju (755.403 €) je ukupan iznos neutrošenih sredstava planiran za prijenos u 2025.

***Rebalans plana za izvor 31 – vlastiti prihodi, aktivnost*** ***a622151 – programsko financiranje javnih instituta iz evidencijskih prihoda***

*Ovim rebalansom financijskog plana za izvor 31 planiraju se ukupni rashodi u iznosu 97.500 €, a ova aktivnost a622151 financira se iz aktivnosti a622153 – samostalna djelatnost instituta iz evidencijskih prihoda, izvor 31.*

Prihodi od obavljanja vlastite djelatnosti IJF-a (a622153, izvor 31) planirani su u iznosu 1.163.635 €. Od navedenog iznosa, IJF će izdvojiti ukupno 97.500 €, od čega 95.000 € za provedbu izvedbene aktivnosti *1.4.1. Ostvarivanje drugih ciljeva u skladu s nacionalnim strateškim smjernicama i strategijom javnog instituta*; i 2.500 € za provedbu aktivnosti *1.7.1. Popularizacija znanosti, iz prihvaćenog Prijedloga plana razvojne i izvedbene komponente IJF-a za razdoblje 2024-2027*. U okviru izvedbene aktivnosti 1.4.1. planirano je zapošljavanje troje asistenata i njihovo poslijediplomsko obrazovanje na odgovarajućim (doktorskim) studijima na Ekonomskom fakultetu u Zagrebu i Rijeci. Za aktivnost 1.7.1. predviđeni su materijalni rashodi u svrhu popularizacije znanosti.

*Izračun rebalansa financijskog plana za 2024. (a622151, izvor 31):*

*Za rashode za zaposlene planira se 61.250 €, za materijalne rashode 8.500 € i za rashode školarina 27.750 €.*

***Rebalans - dopuna plana za izvor 52 – ostale pomoći, aktivnost a622153 – samostalna djelatnost javnih instituta iz evidencijskih prihoda, za financiranje izlazne mobilnosti viših asistenata***

*Na izvoru 52 – ostale pomoći, za**aktivnost a622153**planiraju se ukupni prihodi od 110.389 € i rashodi poslovanja u iznosu 59.557 €, te donos neutrošenih sredstava iz 2023. godine u iznosu 5.168 € i prijenos neutrošenih sredstava u 2025. godinu u iznosu 56.000 €.*

Početkom godine završen je projekt *Razvoja karijere mladih istraživača – izobrazba novih doktora znanosti*, a ulipnju 2024. godine završava višegodišnji znanstveno istraživački projekt „Utjecaj poreza i socijalnih naknada na raspodjelu dohotka i ekonomsku efikasnost“,oba projektaugovorena su s HRZZ-om. Osim rashoda ovih projekata, u razdoblju svibanj-prosinac/2024, sredstvima HRZZ-a stipendirat će se troškovi poslijedoktorskog usavršavanja naše dvije znanstvenice u znanstveno-istraživačkim i obrazovnim ustanovama u inozemstvu (Maribor i Luxembourg) iz primljenih sredstava HRZZ-ova *Programa izlazne mobilnosti viših asistenata na javnim znanstvenim institutima*.

*Izračun rebalansa financijskog plana za 2024. (a622153, izvor 52):*

*Za rashode za zaposlene planirano je 9.228 €, za materijalne rashode planirano 10.329 € i za naknade za stipendije 40.000 €.*

***Rebalans za izvor 51 – pomoći EU, aktivnost a622153 – samostalna djelatnost javnih instituta iz evidencijskih prihoda – za EU projekt PRESILIENT.***

*Rebalansom se planiraju**ukupni tekući rashodi za EU projekte u iznosu od 14.457 € i financiraju se iz prijenosa neutrošenih sredstava koncem 2023. u iznosu 142.457 €, dok se iznos 128.000 € planira za prijenos u 2025. godinu.*

Kao što je uvodno navedeno, koncem 2023. primljena je prva rata za financiranje četverogodišnjeg EU projekta *PRESILIENT (HORIZON MSCA)* koji će se tek manjim dijelom provoditi u 2024. godini. Shodno tome rashodi EU projekata su povećavani na iznos 14.457 €, a čak 128.000 € planirano je za prijenos u 2025. godinu kad su predviđene brojne aktivnosti od kojih su najznačajnije zapošljavanje dviju mladih znanstvenica iz inozemstva u trajanju od ukupno 36 mjeseci na spomenutom projektu.

*Izračun financijskog plana za 2024. (a622125, izvor 51):*

*Iz izvora 51 - za rashode za zaposlene planirano je 1.515 € i za materijalne rashode 12.942 €.*

**Zaključak**

**Ukupni tekući prihodi IJF-a u 2024. (2.039.870 €)** planirani su iz 714.113 € proračunskih prihoda, 1.163.165 € vlastitih prihoda, 26.172 € prihoda iz sredstava Mehanizma oporavka i otpornosti (NPOO), 110.389 € prihoda od HRZZ-a te 25.561 € donacija (refundacije rashoda projekta *R2G4P* za *Center for the Study of Democracy*).

Ukupni **tekući rashodi i izdaci za 2024. godinu (2.100.995 €)** sastoje se od 714.113 € proračunskih rashoda, 26.172 € rashoda iz sredstava NPOO, 1.262.135 € vlastitih rashoda, 59.557 € ostalih pomoći, 14.457 € rashoda financiranih iz EU pomoći, te 25.561 € od donacija. Podijeljeni su na rashode poslovanja u iznosu 2.067.995 € i rashode za nabavu nefinancijske imovine u iznosu 33.000 €.

Razlika između tekućih prihoda i rashoda (manjak od 61.125 €) podmirit će se iz prenesenih viškova iz 2023. (816.528 €), a **neutrošeni iznos za prijenos u 2025. iznosi 755.403 €.** Sastoji se od neutrošenih sredstava iz vlastitih izvora u iznosu od 571.403 €, neutrošenih sredstava od HRZZ-a u iznosu 56.000 € i neutrošenih sredstava od EU-projekta PRESILIENT u iznosu od 128.000 €.

U Zagrebu 12. lipnja 2024.

Klasa: 400-01/23-01/07
Ur. broj: 251-733-02-24-4

Priredila: Ravnatelj Instituta:
Natalija Špehar, Dr.sc. Vjekoslav Bratić
voditeljica računovodstva